Noordwes skenk 14 renosters aan BotswanaFoto: Brocken Inaglory, Wikimedia Commons Lesiba Kgwele, woordvoerder van die premier se kantoor, sê agt koeie en ses bulle sal na Botswana gestuur word in ŉ poging om die land se renosterbevolking te vestig. Hy sê wanneer die renosterbevolking in Botswana gestabiliseer het sal helfte van die Suid-Afrikaanse renosters se afstammelinge teruggestuur word na Noordwes. Kgwele sê Botswana sal die kostes rakende die verskuiwing van die renosters betaal. Hy sê daar is reeds voorheen 13 renosters aan Botswana geskenk. Die 13 renosters het intussen aangeteel tot 48, waarvan die helfte van die afstammelinge aan die Noordwes-regering behoort.